เล็งปรับโอดอสสู่ ทุนเล่าเรียนหลวง ปนัดดา ชี้สร้างความภูมิใจให้นักเรียน
สั่งเดินหน้ารุ่น 5 ปีการศึกษา 60,ม.ล.ปนัดดา ดิศกุล รมช.ศึกษาธิการ เปิดเผยว่า จากการที่ตนได้ประชุมร่วมกับ ดร.ชัยพฤกษ์ เสรีรักษ์ ปลัดกระทรวงศึกษาธิการ เพื่อรับฟังรายงานและติดตามงานของกระทรวงศึกษาธิการ ได้มีการหารือถึง ซึ่งโครงการ 1 อำเภอ 1 ทุน หรือทุนโอดอส ที่ได้หยุดชะงักลงหลังจากที่ได้ดำเนินการมาแล้ว 4 รุ่น ซึ่งตนอยากจะให้มีการสานต่อโครงการทุนโอดอส อย่างไรก็ตามจากรายงานพบว่าการให้ทุนเรียนต่อระดับปริญญาตรีในต่างประเทศของนักเรียนทุนโอดอสที่ผ่านมายังไม่ประสบความสำเร็จ เพราะความพร้อมของผู้ที่ได้รับทุนไปเรียนยังไม่ดีเท่าที่ควร และเงื่อนไขที่ให้เลือกไปเรียนประเทศอื่นที่ไม่ได้ใช้ภาษาอังกฤษ ทำให้เด็กต้องไปเริ่มต้นใช้ภาษาใหม่ที่ไม่ถนัด ผลสุดท้ายก็กลายเป็นเรียนไม่จบ และมีนักศึกษาจำนวนมากขอกลับมาเรียนในเมืองไทย ซึ่งผิดไปจากวัตถุประสงค์ที่ต้องการให้เด็กนำความรู้กลับมาพัฒนาประเทศ,รมช.ศึกษาธิการ กล่าวอีกว่า นอกจากนี้ การคัดเลือกเด็กเพื่อรับทุนไปเรียนต่อมีเป้าหมาย ที่ต้องการให้ทุนแก่เด็กที่อยู่ในพื้นที่ แต่เด็กบางคนไปเรียนในพื้นที่อื่นแล้วกลับมาใช้สิทธิ์ในภูมิลำเนา ซึ่งไม่น่าจะใช่สิ่งที่ถูกต้อง อีกทั้ง เนื่องจากการให้ทุนดังกล่าวเป็นเงินหลวง โดยส่วนตัวอยากจะให้เรียกทุนนี้ว่าทุนเล่าเรียนหลวง เพื่อให้เกิดความภาคภูมิใจแก่ผู้เรียน ทั้งนี้ หลังจากที่รับทราบปัญหาดังกล่าว ตนจึงอยากให้ปรับปรุงโครงการ 1 อำเภอ 1 ทุนใหม่ หลังจากนั้นจะเริ่มดำเนินการต่อรุ่นที่ 5 ในปีการศึกษา 2560 นี้,ด้าน ดร.ชัยพฤกษ์กล่าวว่า ม.ล.ปนัดดา มีแนวคิดที่จะให้ปรับปรุงโครงการทุนโอดอสใหม่ให้เหมาะสม โดยมอบหมายให้สำนักงานปลัดกระทรวงศึกษาธิการมาศึกษารายละเอียดการดำเนินโครงการใหม่ ทั้งกลุ่มเป้าหมายที่จะมีการแบ่งสัดส่วนการให้ทุนแก่เด็กอาชีวศึกษาโดยเฉพาะจากเดิมที่สอบแข่งขันแบบเดียวกันกับเด็กที่เรียนสายสามัญศึกษาทำให้เด็กอาชีวะได้รับทุนน้อยมาก ประมาณ 1% ของทุนทั้งหมด นอกจากนี้ จะมีการกำหนดสาขาวิชาและประเทศที่จะไปเรียน ซึ่งต้องมั่นใจว่าเป็นประโยชน์ต่อประเทศไทย รวมถึงปรับรายละเอียดกระบวนการคัดเลือกและอาจเชื่อมโยงไปถึงชื่อของกองทุนด้วย.
ได้มีการหารือถึง ซึ่งโครงการ 1 อำเภอ 1 ทุน หรือทุนโอดอส ที่ได้หยุดชะงักลงหลังจากที่ได้ดำเนินการมาแล้ว 4 รุ่น ซึ่งตนอยากจะให้มีการสานต่อโครงการทุนโอดอส อย่างไรก็ตามจากรายงานพบว่าการให้ทุนเรียนต่อระดับปริญญาตรีในต่างประเทศของ
ข่าวการศึกษา,ปนัดดา ดิศกุล,ทุนโอดอส,1 อำเภอ 1 ทุน,ทุนเล่าเรียนหลวง